GiliGold/VAD_KnessetCorpus huggingface dataset:
יוליה מלינובסקי:
 עכשיו לגבי העבודה, שלא יהיה פה לאף אחד ספק
יוליה מלינובסקי:
 בדיון הזה על העסקת עובדים ישראלים בכל מיני תחומי עניין, כמו בניין, מסעדנות, חקלאות וכן הלאה
יוליה מלינובסקי:
 אני לא אשכח דיון שהיה בכנסת לפני מספר שנים רבות, שישב נציג בנק ישראל וניסה לשכנע שהישראלים צריכים, חייבים להיכנס לתחומים האלה לעבוד
יוליה מלינובסקי:
 ושאלתי שאלה פשוטה איפה עובד הבן שלו
יוליה מלינובסקי:
 התשובה הייתה שלא בתחום לא מסעדנות ולא בנייה ולא שום דבר
יוליה מלינובסקי:
 הדיון הזה הוא סרק
יוליה מלינובסקי:
 מי שרוצה ילדים, נערים, שירצו לעבוד בעבודות האלה הם ייכנסו
יוליה מלינובסקי:
 הישראלים ברצון יעשו הכול כדי לברוח משם
יוליה מלינובסקי:
 וכל אלה שעובדים במשרדי ממשלה ומספרים שזה מה שצריך לעשות, שישראלים ייכנסו לשם, אנא מכם, בבקשה, תתפטרו ותעבדו בשטיפת כלים
יוליה מלינובסקי:
 לא הילדים שלנו
אליהו מרידור:
 אני מבקש רגע להתייחס לשתי הנקודות שדיברת עליהם
אליהו מרידור:
 החלק השני שדיברת אני מחזק את עמדתך ואת מסקנותייך, אני מחזיק בהן
יוליה מלינובסקי:
דווקא עבדתי בתחום מסעדנות, בתור מלצרית, בתחילת דרכי
אליהו מרידור:
מי מאתנו לא? לעניין החלק הראשון שדיברת עליו, רק לסבר את אוזנייך
אליהו מרידור:
 מדינת ישראל בראי המלחמה באופן תקדימי שינתה את גישתה ואפשרה הבאת עובדים באמצעות B2B, לרבות ממדינות שיש לנו איתם הסכם בילטרלי
אליהו מרידור:
 את יודעת כמה עובדים כאלה הגיעו עד עכשיו למגוון המקצועות המותרים? כמה?
יוליה מלינובסקי:
לא, אני שואלת אותך
יוליה מלינובסקי:
אז זה טעות
יוליה מלינובסקי:
 תאפשר דרך התאגידים להביא עובדים
אליהו מרידור:
אז אני אפשרתי, תקשיבי
אליהו מרידור:
 זה נושא אחר
אליהו מרידור:
 אפשרתי, אני מסבר את אוזנייך
אליהו מרידור:
 לפני כ-90 ימים ענף הבניין יצא לגיוס עובדים בגיוס ישיר, קיבלו את כל הכלים האפשריים, אבל כל הכלים האפשריים
אליהו מרידור:
 עם כל הצניעות, אני עבדתי למען כעובד שלהם
אליהו מרידור:
 הם עד היום הצליחו להביא אפס עובדים
יוליה מלינובסקי:
לא נכון
יוליה מלינובסקי:
 אתה בטוח בזה?
אליהו מרידור:
אני קצת יותר מבטוח בזה
יוליה מלינובסקי:
אוקיי
אליהו מרידור:
לעומת זאת משרד הפנים באמצעות הסכמים בילטרליים לפני כשבועיים יצא לגייס עובדים בהודו
יוליה מלינובסקי:
אתה יודע מה קורה שם עם זה? אתה רוצה שאני אעדכן אותך מה קורה עם הודו?
יוליה מלינובסקי:
אנחנו נכנסנו להודו, למחוזות מוסלמיים
יוליה מלינובסקי:
 ומשם אנחנו מביאים לפה עובדים
אליהו מרידור:
את אומרת דבר לא נכון
יוליה מלינובסקי:
בוא קצת, גם צניעות לא יזיק
יוליה מלינובסקי:
 אז יש לנו, כן, אני יודעת על הודו
יוליה מלינובסקי:
 על הודו עכשיו יש הרבה מאוד שאלות
יוליה מלינובסקי:
 ואני לא בטוחה שהתשובות אנחנו נרצה לשמוע פה בחדר בדיון פתוח
אליהו מרידור:
אני מבטיח לך התייחסות לא פה באולם, בשידור חי
רותי ברודו:
המצב הוא כל כך מצב חירום שלא מעניין אותנו מאיפה, רק תביאו
יוליה מלינובסקי:
כן, אבל בסוף את צריכה לקחת בחשבון את האינטרס הלאומי של המדינה שלך
אליהו מרידור:
אז יש לנו כבר נתונים מספריים, בבקשה מר אלבז
אלון טל:
כן, הנתונים המספריים שקיבלנו 19 מועמדים, מתוכם אחד נשאר לעבוד, שהוא בן 69
אלון טל:
 והוא עובד בניקיון של שירותים, כי זה מה שהוא יכול
אליהו מרידור:
המקסימום שהוא יכול
אלון טל:
הוא עובד חצי משרה
אליהו מרידור:
18 לא?
אלון טל:
בדיוק
אליהו מרידור:
לא מעוניינים?
אלון טל:
לא מעוניינים
אלון טל:
 כולם ביקשו שרק נחתום להם
אלון טל:
 חלק גם את זה לא ביקשו
אלון טל:
 עבדו יום אחד ונעלמו
אליהו מרידור:
 לכמה חתמתם?
אלון טל:
חתמנו, חוץ משלושה שנעלמו אז לכל השאר, זה 15
אליהו מרידור:
 כל מי מכם שחתם למתחזה, הוא מתחזה, הוא לא באמת דורש עבודה
אליהו מרידור:
 כל מי מכם שחתם למתחזה מחריף את הבעיה שלכם
אליהו מרידור:
 כי לשירות התעסוקה אין מה לעשות איתו, אתה חתמת לו שהוא לא מתאים
אליהו מרידור:
 אם אתה תקטע את השרשרת ותגיד לו חביבי, אתה מתאים, אתה לא רוצה, תלך מפה
אליהו מרידור:
 באופן טבעי הוא יצטרך או להיקלט אצלך או לנשור מהרשימה
יוליה מלינובסקי:
אנשים לא רוצים לעבוד שם
קריאה:
הוא נשאר וגורם לך נזק
אליהו מרידור:
חברים, תקשיבו טוב
אליהו מרידור:
 אם אנחנו שיח של מדברים ולא של מקשיבים אז אנחנו מחטיאים את המטרה
יקיר ליסיצקי:
אבל אדוני יושב-הראש, אנחנו התקדמנו אחורה
יקיר ליסיצקי:
 בצעדי ענק התקדמנו אחורה
יקיר ליסיצקי:
 משום שאין עוררין, וסיכמנו את זה בדיון האחרון, שאין עוררין על כך שיש צורך לשטיפת הכלים נושא משרה זאת ואין קהל מטרה או קהל יעד שיבוא לעבוד בשטיפת כלים במדינת ישראל, נקודה
יקיר ליסיצקי:
 750 סימני קריאה
אליהו מרידור:
יקיר, תקשיב
יקיר ליסיצקי:
אין על כך עוררין בכלל
יקיר ליסיצקי:
 מבזבזים את הזמן היקר שלך
אליהו מרידור:
יקיר, תקשיב, בסוף לשנות מדיניות ותפיסת עולם של משרדים ממשלתיים זו עבודה מאומצת, עקב בצד אגודל
אליהו מרידור:
 אם לא נהיה דבקים בתהליכים שקבענו אותם לא נצליח לצלוח את המערכה הזאת
אליהו מרידור:
 בסדר? לי יש סבלנות
רותי ברודו:
יש ספק למשרד האוצר
אליהו מרידור:
גב' ברודו, תקשיבו
אליהו מרידור:
 העיקרון של מדינת ישראל הוא לנסות קודם כל להעסיק ישראלים
אליהו מרידור:
 אם אין ישראלים והתכלית האחרונה היא העסקת עובדים זרים, אז ניתן לפנות לטובת מתן הקצאה
אליהו מרידור:
 כדי שנדע לאבחן אם אכן יש ידיים עובדות או לא בתוך ישראל, צריך לעשות כל ניסיון כן ואמיתי
אליהו מרידור:
 מכיוון שאני לא עוסק בעבר, אני עוסק ב-היום, סיכמתי בשלהי חודש נובמבר עם מר זיגדון ואני יודע שהוא פנה לכלל המסעדנים שהוא איתם בקשר והוא עושה עבודת קודש
אליהו מרידור:
 אנא מכם, תגישו בקשות
אליהו מרידור:
 אני צריך כמה נתונים כאלה כמו של מר אלבז כדי שאני אעבור לשאלה הבאה, מה השכר שהצעתם לשוטף כלים?
אלון טל:
זה לא הגיע לזה בכלל
רותי ברודו:
בוא אני אגיד לך
רותי ברודו:
 קודם כל 30 שנים אני בעסק הזה, 30 שנים, יום אחד לא הגיע, לא היה לי עובד שוטף כלים ישראלי, פעם אחת לא הגיע אליי לעבודה שוטף כלים ישראלי
אליהו מרידור:
 כמה כסף את מוכנה לשלם לשעה?
רותי ברודו:
היום אנחנו משלמים 70 שקלים לשעה לחברות כוח אדם, כדי שיהיה לנו מישהו שיזיז את הידיים והרגליים
רותי ברודו:
 70 שקלים לשעה
אליהו מרידור:
 זאת אומרת שב-40 שקלים לשעה בוודאי שכן
אליהו מרידור:
 ומה אני מבקש? אני מכיר את הנתונים שלכם
אליהו מרידור:
 לא שאני מאמין, אני מכיר, אני יודע שזה אותנטי
אליהו מרידור:
 אני הגעתי למסעדות
אליהו מרידור:
 אני בעצמי נכנסתי למסעדות בשבוע האחרון הייתי בכמה
אליהו מרידור:
 נכנסתי, שלום, איפה המטבח? הולך, רואה, בעל מסעדה עם הבת שלו
אליהו מרידור:
 הבת שלו, במקום ללמוד למבחן, שוטפת כלים
אליהו מרידור:
 כדי שאני אוכל להציג אותה כראי בפני הנציגים הרלוונטיים במשרדים, אני צריך את זה ממוסמך
אליהו מרידור:
 דוגמה של מר אלבז
אליהו מרידור:
 אני צריך כמה כאלה
אליהו מרידור:
 כשאתם אומרים הנה הבקשה, הנה הצעת השכר, הנה התנאים והנה האפס או אחוז מאוד נמוך של קליטה
אליהו מרידור:
 עם זה אני פונה למר יניב כדי שיאשר או יכחיש את הנתונים שאתם מביאים
רותי ברודו:
מי זה יניב?
אליהו מרידור:
יניב משירות התעסוקה, מנהל אגף בכיר
רותי ברודו:
יניב, אתה יודע שאף אחד כאן לא ממציא
רותי ברודו:
 אף אחד כאן לא ממציא סיפורים
יאיר פרץ:
כשתינתן לי רשות הדיבור, אני אגיב
יוליה מלינובסקי:
כשהילדים של החברים שלנו יעבדו בשטיפת כלים אז אנחנו נדבר
יוליה מלינובסקי:
 אבל לא, זה לא יקרה
יקיר ליסיצקי:
2,000 פלסטינאים לא כאן, אז יש מחסור של 2,000
יקיר ליסיצקי:
 יש עוררין על כך?
אליהו מרידור:
תכף נגיע לזה
אליהו מרידור:
 אני התחלתי עם זה הרי
יקיר ליסיצקי:
אז בואו נלך רגע לצרכים העובדתיים שיש כבר נתונים לגביהם
אליהו מרידור:
יניב, נציג שירות התעסוקה
אליהו מרידור:
 האם אתה מוכן לאשר את טענות המסעדנים?
יאיר פרץ:
ברשות יו"ר הוועדה והשותפים כאן לדיון, יו"ר הוועדה התרשם שאיני עוסק בכותרות, אלא בעובדות ומספרים, ואני חושב שכך נכון לנהוג
יאיר פרץ:
 אז ציידתי את יו"ר הוועדה בנתונים
יאיר פרץ:
 בחודש נובמבר בדיון שנערך ב-21 בנובמבר על מגוון המקצועות בענף המסעדנות, היו 325 הזמנות פתוחות אצלנו בשירות התעסוקה, עם כ-455 דרושים
יאיר פרץ:
 אם יו"ר הוועדה רוצה להתייחס רק לשוטפי כלים אז נרד לרזולוציה הזאת
יאיר פרץ:
 היו 114 הזמנות, עם כ-193 דרושים
יאיר פרץ:
 שלח יו"ר הוועדה את הנציגים מהמסעדנות, ואני חושב שבאמת עשיתי מעל ומעבר על מנת לסייע להם, כולל להנגיש להם פלטפורמה דיגיטלית
יאיר פרץ:
 זאת אומרת אל תגיעו ללשכות, כמו שעושים מעסיקים
יקיר ליסיצקי:
כמו לכולם
יקיר ליסיצקי:
 לא במיוחד בשבילנו
אליהו מרידור:
תקשיב יקיר, אתה רוצה להיות צודק?
יקיר ליסיצקי:
אני קשוב, אני קשוב, סליחה
יאיר פרץ:
וגם בהמשך לפנייה של תמר מירסקי ממשרד הכלכלה שנוכחת בישיבה ואמרו תקשיב, ניסינו לפתוח הזמנה כשוטף כלים, המקצוע הספציפי בתוך ענף המסעדנות לא מופיע
יאיר פרץ:
 תוך שעה פתרתי את הבעיה הזאת
יאיר פרץ:
 מה לא נפתר, יו"ר הוועדה?
אליהו מרידור:
ייאמר לזכותה של מנהלת הוועדה
יאיר פרץ:
נכון, היא פנתה אליי באופן אישי גם
אליהו מרידור:
באופן זריז ונמרץ פנתה ואכן תוך שעה נתתם מענה
אליהו מרידור:
 בואו נתקדם, זה טכני
אליהו מרידור:
 בואו נתקדם הלאה
יאיר פרץ:
נכון, לפרקטיקה
יאיר פרץ:
 בסוף אמרתי בחודש נובמבר היו 114 הזמנות עם 193 דרושים, רק במקצוע שוטפי הכלים
יאיר פרץ:
 כרגע אנחנו מנובמבר עד ינואר יש 82 הזמנות פתוחות עם 115
יאיר פרץ:
 זאת אומרת לא רק שלא פתחנו, הלכנו אחורה
יאיר פרץ:
 זאת אומרת לא רק לא נפתחו חדשות, אלא גם נסגרו קיימות, מעטות
יאיר פרץ:
 כמה עשרות בודדות
יקיר ליסיצקי:
אבל למה, למה?
קריאה:
אין אמון בכם
יאיר פרץ:
יו"ר הוועדה, אני הקשבתי בקשב רב
רותי ברודו:
אבל אתה צריך להיות קצת יותר, בוא נדבר ריאלי
רותי ברודו:
 הלא אנחנו יודעים שאין שוטפי כלים בארץ
אילן גילאון:
עסקים סגורים
רותי ברודו:
אנחנו יודעים שאף פעם בחיים לא העסקנו שוטפי כלים ישראלים
רותי ברודו:
 ושוב פעם, עובדי צווארון כחול אין בשוק, אין
רותי ברודו:
 אתם יודעים את זה
רותי ברודו:
 בואו לא נהיה תמימים
רותי ברודו:
 זה בדיוק כמו שאנחנו מדברים על החקלאות
סימון דוידסון:
מה המסקנה? אני רוצה להבין לאן אתה חותר, מה המסקנה?
יאיר פרץ:
המסקנה היא, אומרים שאין, נכון? שוטפי כלים, נפתחו 80 הזמנות עם 115 דרושים
יאיר פרץ:
 נקלטו 73 דורשי עבודה
יאיר פרץ:
 מה זה אומר? זה 70%
יאיר פרץ:
 זה אומר שאין?
אילן גילאון:
ואחרי כמה זמן הם עזבו? הם נקלטים ליום ועוזבים
אילן גילאון:
 יש לך את נתוני העוזבים? התקשרת למסעדות לבדוק כמה נשארו?
סימון דוידסון:
יש לי שאלה
סימון דוידסון:
 מה האינטרס שלהם להביא עובדים זרים, שזה הרבה יותר יקר, אם אתה אומר שיש? זה לא מובן לי
יאיר פרץ:
זו בדיוק השאלה שגם אני עוסק בה
יאיר פרץ:
 אם מישהו יצליח להוכיח לי שעלות העסקת עובד זר נמוכה מעלות העסקת עובד ישראלי, מילא אני עוד יכול להשתכנע
יאיר פרץ:
 אבל אני רק רוצה לציין, ציינו פה 20,000, היו"ר
יאיר פרץ:
 לקחתי את ממוצע השכר בכל המשרות שנמצאות פתוחות אצלנו, 33 שקלים
יאיר פרץ:
 איפה ה-50 ואיפה ה-60?
אליהו מרידור:
מר פרץ, תקשיבו, אתה ומקביליך
אליהו מרידור:
 מהרגע הזה אתם עונים רק למה שאני שואל
אליהו מרידור:
 ואל תיקחו אותי לסיפורים, שואל שאלה, תשובה ממוקדת
אליהו מרידור:
 בסדר? תאמר לי, עובד שמבקש עבודה שנקלט במקום עבודה, נגרע מהמצבה שלכם?
יאיר פרץ:
בהחלט
אליהו מרידור:
עוזב את העבודה, חוזר אליכם?
יאיר פרץ:
הוא יכול לחזור אלינו ככל שיש לו ימי זכאות
יאיר פרץ:
 הוא יכול להגיע לסיטואציה שאם הוא עוזב
אליהו מרידור:
יש לך נתון מספרי של עובד שנקלט וחזר אליך?
יאיר פרץ:
אני יכול לנסות לבדוק
אליהו מרידור:
 תקשיבו טוב, יש לי איזה שהוא דז'ה וו
אליהו מרידור:
 מה אתם מאמינים ומשוכנעים אותי לא מעניין
אליהו מרידור:
 בטח ובטח את המשרדים הממשלתיים, שהם הרגולטורים, לא מעניין
אליהו מרידור:
 צריך נתון מספרי
אליהו מרידור:
 זה הביא לי הוכחה ניצחת לעבודה נכונה כפי הנחייתי
אליהו מרידור:
 אם לא תשתמשו בכלים שאני נותן לכם אני לא אוכל לייצר לכם מענה
אליהו מרידור:
 אתם סתם מתסכלים אותי
אילן גילאון:
אבל הבאתי לך 12 כאלה
אליהו מרידור:
תקשיב, אתם בינתיים עונים לי שזה לא פתח כי האפליקציה לא הייתה פעילה באותה שעה וההוא לא הגיש כי הוא לא מאמין וזה כי היה לו ניסיון רע בעבר
אליהו מרידור:
 אני צריך בבקשה נתונים חיים, כמו מר אלבז
אליהו מרידור:
 אמר אני הגשתי בקשה, אני מוכן כל כמות שתביא לי
אליהו מרידור:
 אני רוצה 20, 30, 50
אליהו מרידור:
 הגיעו 19 מועמדים בסך הכול
אליהו מרידור:
 עשינו יום ראיונות מרוכז
אליהו מרידור:
 נשארו שלושה, אחרי יומיים הם עזבו
אליהו מרידור:
 הנה הוכחה, הנה עובדים שהתקבלו, הנה אלה שנפלטו, תפריך לי אותך או תאשר אותם
אליהו מרידור:
 וכן הלאה אני רוצה לעבור עוד אחד ועוד אחד
רותי ברודו:
שנייה, אבל אני באה ואני אומרת לך את זה
רותי ברודו:
 אני נותנת לך עדות חיה
רותי ברודו:
 אני מוכנה להישבע בספר תורה שכל עובד ישראלי שהגיע לשטיפת כלים, אם הגיע, לא נשאר יום
רותי ברודו:
 לא הגיעו, אף פעם
רותי ברודו:
 לא הגיעו אף פעם
יקיר ליסיצקי:
זה בדיחה על חשבוננו
שלמה סלמון:
שמי שלומי סלמון
שלמה סלמון:
 מסעדן
אליהו מרידור:
אתה הגשת בקשה לקלוט עובדים?
שלמה סלמון:
כן, אני רשום
שלמה סלמון:
אז אני מסעדן בן 62, ישראלי, 35 שנים מסעדן
שלמה סלמון:
 פתחתי עסק פיצה פצה, אני 35 שנים באבן גבירול באותה נקודה
שלמה סלמון:
 35 שנים
שלמה סלמון:
 לפי הנתונים שאני שומע פה יש לי תחושה שאני בשוויץ
שלמה סלמון:
 אבל לא
שלמה סלמון:
 אני רשום למעלה מעשור בלשכת התעסוקה, אתם יכולים להסתכל במחשב
שלמה סלמון:
 לבקש את הנתונים של אמורה מיו משירות התעסוקה כמה הם שלחו לי בעשור האחרון
שלמה סלמון:
 אולי חמש
אליהו מרידור:
 עכשיו אנחנו מתחילים להתקדם
שלמה סלמון:
אני רשום שם
שלמה סלמון:
 אנחנו לא בשוויץ
שלמה סלמון:
 אני 35 שנים באותו מקום
שלמה סלמון:
 אני רשום מעל עשור בשירות התעסוקה בתל אביב
שלמה סלמון:
 הנתונים במחשב שם, תבקש שיישלחו לך אמורה מיו
שלמה סלמון:
 כמה שלחו לי
שלמה סלמון:
 אני מתקשר אליהם, אני פונה אליהם
שלמה סלמון:
 נקלטו אפס
שלמה סלמון:
 אין עובדים ישראלים, כמו שאמרה רותי
שלמה סלמון:
 מעולם לא העסקתי עובד ישראלי בשטיפת כלים
שלמה סלמון:
 לא קיים
שלמה סלמון:
 גם עובדי מטבח אין
אליהו מרידור:
שלומי, בוא נדבר רגע
שלמה סלמון:
כל מה שאמרת בתחילת השיחה זה בול
שלמה סלמון:
 אי אפשר היה להגדיר יותר טוב את הבעיה שלנו כמו שהגדרת
שלמה סלמון:
 לכן אין מה להוסיף
שלמה סלמון:
 אמרת בול וזה נכון
שלמה סלמון:
 והשכר של עובדי שטיפה כרגע הוכפל
שלמה סלמון:
 אריתראים, כי אין, הם מנצלים וסוחטים אותנו
שלמה סלמון:
 קרוב ל-100 שקלים לשעה שכר עבודה
שלמה סלמון:
 ואין
שלמה סלמון:
 ואני כל יום הולך לישון עם זה וקם עם זה, נהייתי חולה מזה
אילן גילאון:
והם לא מנקים
אילן גילאון:
 הם רק שוטפי כלים, הם לא מוכנים גם לנקות
שלמה סלמון:
45% היום מהמחזור שלי
שלמה סלמון:
 תבינו, 45 היום בכל הכנסה, בכל 100 שקלים שנכנס אליי לקופה, 45 הולך לעובדים
שלמה סלמון:
 למה אני צריך למכור פסטה ב-100 שקלים? לאן הגענו?
יוליה מלינובסקי:
אתם צריכים לארגן עלייה מרוסיה
יוליה מלינובסקי:
 אנחנו היינו אחלה עובדים, גם ניקינו, גם מלצרנו, לא פתחנו פה
אליהו מרידור:
שאלה, שלומי
אליהו מרידור:
 ההזמנה שלך פעילה?
שלמה סלמון:
כל הזמן
אליהו מרידור:
 מתי פעם אחרונה קיבלת עובדים משירות התעסוקה שהגיעו להציע את עצמם?
שלמה סלמון:
מעל שנה
אליהו מרידור:
הבנתי, יופי
אליהו מרידור:
 מר פרץ, תצטרך אחרי כן להתייחס לזה
אליהו מרידור:
 בסדר? אני מבקש טיפה להסתייע במי שעוד מעט לא נוכל להסתייע בה באופן שוטף
אליהו מרידור:
 לפני שאני אבקש להסתייע בגב' משש, חשוב לי ולוועדה, כל הצוות ובוודאי לצוות הלשכה שלי, להביע תודה, הערכה, הוקרה, לראש מנהל עובדים זרים היוצאת, גב' ענבל משש
יוליה מלינובסקי:
על מה? על זה שאין לנו עובדים זרים? על זה שאנחנו בתחום מתחילת המלחמה לא מתקדמים בנושא הזה? על זה אתה רוצה להגיד תודה? על זה שאנחנו במלחמה איתה על הנושא הזה, כי יש לה תפיסות עולם שלה? אל תעשו פה פרצופים יפים, כולנו יודעים את זה
יוליה מלינובסקי:
 בסדר? כמובן, אני מברכת אותך
יוליה מלינובסקי:
 כי אני רוצה נשים בתפקידים בכירים, בלי שום קשר
אליהו מרידור:
יוליה, יוליה
יוליה מלינובסקי:
אני סוף סוף אומרת אמת
יוליה מלינובסקי:
זה אמת
יוליה מלינובסקי:
 חמאס זה מחבלים, אונר"א זה תומכי טרור, בסדר? אמת
אליהו מרידור:
יוליה, תודה
יוליה מלינובסקי:
בבקשה
יוליה מלינובסקי:
 אתה רוצה להמשיך?
אליהו מרידור:
 אני רוצה להמשיך
אליהו מרידור:
 הבדיקה האחרונה שביצעתי היום בבוקר הראתה לי שאני יושב-הראש הוועדה הזאת, בסדר? בינתיים
אליהו מרידור:
 כל זמן שאני, רק אני קובע את הטון
אליהו מרידור:
 פה לא מתפרצים, בטח ובטח לא בדברי פרידה, דבר אלמנטרי
יוליה מלינובסקי:
בפרידה רק טוב
אליהו מרידור:
קצת common sense
אליהו מרידור:
 את מוזמנת להגיע לכן לאורך הדיונים, אני אשמח להקשיב לך
אליהו מרידור:
 ואולי תהיי חשופה קצת יותר למאמצים
אליהו מרידור:
 בכל אופן, אני מבקש לחזור לאן שהתכוונתי
אליהו מרידור:
 בשנה האחרונה, חוץ מימי שישי, שבת וחג לא היו ימים שבהם לא דיברנו אני ושאר הצוות שלי עם ענבל
אליהו מרידור:
 עבדנו יחד למציאת פתרונות בענפים השונים
אליהו מרידור:
 הגענו יחד להישגים מכובדים, להבדיל מתפיסת עולמה וראייתה של חה"כ יוליה
אליהו מרידור:
 הגענו להישגים מכובדים, בתחומים שבימי שגרה אינו מרכז סדר היום בשיח הציבורי ולא נמצא בקשר, אבל מאוד מאוד רגיש
אליהו מרידור:
 וכאמור אנחנו עוסקים בזה בשנה האחרונה, מאז שאני יושב-הראש הוועדה
אליהו מרידור:
 ענבל עושה את זה עוד שלוש שנים אחורה באופן רציף
אליהו מרידור:
 תמיד הבנו את חשיבות נושא העובדים הזרים בישראל
אליהו מרידור:
 טיפלנו יחד במאות פניות שהגיעו מהציבור
אליהו מרידור:
 ישבנו יחד בעשרות דיונים, סיירנו בכל הארץ, קיימנו ביקורי פתע
אליהו מרידור:
 ביצענו סקרים, שיתפנו תסכולים באופן משותף
אליהו מרידור:
 זכיתי לעבוד עם מנהלת מקצועית, מסורה, מוכשרת, חריפה, אנושית, מחויבת וציונית במלוא מובן המילה
אליהו מרידור:
 התכוונתי לכך קודם, אני עכשיו בעקבות מה ששמעתי מבהיר את זה עוד יותר
יוליה מלינובסקי:
אז אני עומדת בעמדתי, ומותר לי להגיד אחרת
יוליה מלינובסקי:
ואני לא חושבת שבן אדם שעוזב תפקיד צריך רק לשבח
יוליה מלינובסקי:
 יש הרבה מאוד בעיות
יוליה מלינובסקי:
 יש תפיסת עולם, יש קונספציה מסוימת, ובשעת חירום צריך לחשוב ולנהל את הדברים אחרת
יוליה מלינובסקי:
 ולא מה שנוח, אלא מה שצריך
אליהו מרידור:
משום מה, גב' משש, דעתי, גישתי ומסקנותיי לא השתנו חרף הדברים המאוד מאוד משכנעים ששמעתי כרגע
אליהו מרידור:
 ולא רק שנשארתי איתן בדעתי, אפילו התחזקתי
אליהו מרידור:
 כי אני יודע שלהופיע ב-6:30 בתחנה מרכזית בתל אביב זה לא משהו שמחויב בהסכם העבודה שלך
אליהו מרידור:
 אבל אני יודע שאם אני שולח ווטסאפ כי נתקלתי באיזה שהיא בעיה ב-24:30 ואת שולחת לי שאת עוד מעט מסיימת דיון בלשכה ותחזרי אליי, זה לא משהו שכל פקיד עושה אותו
אליהו מרידור:
 והלוואי וירבו פקידים כמותך
אליהו מרידור:
 ואני משוכנע ובטוח שמשרד התקשורת ייהנה מכישורייך והקרבתך ואני סמוך ובטוח שמחליפך ושאר הצוות שאת משאירה ימשיכו להסתייע בך, בידע ובניסיון שצברת לאורך השנים
אליהו מרידור:
      אני אומר לך רק שכבר שלושה ימים אני עובר במסדרונות ופונים אליי מקביליי והאחרון שפנה אליי לפני 40 דקות היה יושב-הראש ועדת הפנים ואמר לי 'בנית גאנט נוסף
אליהו מרידור:
 אתה מבין עכשיו שיש בור, כשענבל כבר לא נמצאת בתפקיד שלה?'
רותי ברודו:
אז מי מחליף אותה?
אליהו מרידור:
מחליף אותה מר משה נקש הנמרץ, שנמצא שנים רבות בשירות ועשה המון המון תפקידים בהצטיינות רבה ובשקידה
אליהו מרידור:
 ואני יודע שהיה לו בית ספר הטוב ביותר שיכול היה לקבל והוא מגיע עם ניסיון רב ועם תכונות מובנות שבאמצעותן הוא בוודאי יצליח במסירותו ובתפקיד שהוא מחויב אליו
אליהו מרידור:
 אז אני מבקש להיעזר בך עכשיו גב' משש
אליהו מרידור:
 אם תוכלי בבקשה להתייחס
יוליה מלינובסקי:
אני אשמח שנלמד גם דברים טובים וגם נלמד איך לא צריך
יוליה מלינובסקי:
 ויש שגרה ויש חירום, ובחירום מתנהלים אחרת
אליהו מרידור:
גב' משש, בבקשה
יוליה מלינובסקי:
לא, לא, אני לא פה בליטופים
אילן גילאון:
יוליה, אבל יש עוד אנשים
יוליה מלינובסקי:
אני לא בליטופים
אליהו מרידור:
יוליה, את בקריאה ראשונה
קריאה:
תלכי לשטוף כלים, אין לנו בעיה עם זה
אליהו מרידור:
חברים, באופן חריג קיבלתי כמה רגעים להמשיך את הדיון מיושב-הראש
אליהו מרידור:
 והרגע הודיעו לי שהייתה אי הבנה בלשכה ובשל מגבלות אני לא יכול להמשיך אותם
אליהו מרידור:
 בלית ברירה אנחנו מסיימים עוד דיון רק בהתנצחויות ריקות
אליהו מרידור:
 בבקשה, גב' משש
ענבל משש:
אז קודם כל תודה רבה לאדוני יושב-הראש
ענבל משש:
 גם על הדברים שאמרת עכשיו כמובן וגם כמובן על רשות הדיבור
ענבל משש:
 בהחלט היה לי באמת לכבוד גדול להיות חלק ארי מהוועדה שבראשותך
ענבל משש:
 כמובן תפקיד הוועדה הוא לבקר את עבודת הממשלה, את עבודת משרדי הממשלה
ענבל משש:
 עשית זאת כמובן בהוגנות, קודם כל
ענבל משש:
 וגם ברמה הכי מקצועית שאפשר לצפות
ענבל משש:
 אז על כך באמת תודה רבה לאדוני
ענבל משש:
 אני חושבת ששמת את הדברים על סדר יומה, כי אלה באמת שחשובים למשק ולציבור ולענפים שונים ואנחנו נתנו מענה פה ללא מעט ענפים, לכל ענף
ענבל משש:
 ולפני המלחמה לפחות אז המשק שהיה בתעסוקה מלאה וככלל היה צורך לשפר ולקדם את כל נושא העסקת עובדים זרים במדינת ישראל ועשינו את זה בענפים השונים
ענבל משש:
 כמובן ביחד, תוך רתימה של שאר השותפים במשרדי הממשלה, כדי לתת מענה למשק ולצמיחה שלו
ענבל משש:
 גם לרווחת האזרחים, ואלו דברים שהיו מאוד חשובים
ענבל משש:
 לפחות את האינטרס הציבורי שזה צמיחה של המשק ורווחת האזרחים ראינו עין בעין
ענבל משש:
      כמובן שהאצת בנו לא מעט פעמים לקדם את הדברים בצורה מהירה, אבל כנראה שאין מזרזים אלא את המזורזים, אז תודה רבה לאדוני גם על זה
ענבל משש:
 שמחנו כמובן לקחת חלק ולקדם את כל שנדרש מאתנו
ענבל משש:
 אנחנו חושבים שזו חובתנו המובהקת, אנחנו לא עושים טובה לאף אחד
ענבל משש:
 וחובתו של כל עובד ציבור שהוא משרת ציבור לתת מענה לציבור בצורה הכי טובה שיש וברמה המקצועית הנדרשת
ענבל משש:
 אני מקווה שעשינו, הצלחנו לפחות במרבית הדברים לתת מענה
ענבל משש:
 מן הסתם נותרו פערים שטרם הצלחנו לקדם
ענבל משש:
 אבל אני מעבירה מקל למשה נקש, שבהחלט, כפי שאדוני אמר, הוא אחד הראויים ביותר
ענבל משש:
 ויש יסודות טובים ואני בטוחה שהם ימשיכו את העבודה הטובה שנעשתה
ענבל משש:
 גם כמובן לסייע למעסיקים, תוך מציאת פתרונות וגמישות מחשבתית וגם תוך שמירה על זכויות העובדים, שזה דברים שראינו צורך לחזק ולעשות ביחד
ענבל משש:
      אני רק אגיד, אני כבר החלפתי כובע, אז אין לי כל כך סמכויות בנושא עובדים זרים עכשיו
ענבל משש:
 מתוך ההוגנות, אני חושבת, והחובה שלי, כי היה לנו שיח מקצועי ארוך, אז היה חשוב לי באמת להגיע לכאן, כדי לעשות איזה closure לאירוע הזה, לפחות עם המסעדות, ולהיות הוגנת גם כלפיהם וגם כלפי הוועדה
ענבל משש:
 אני אגיד בטח בתקופת המלחמה, אז קודם כל כמה דברים קטנים מבחינת נתונים
ענבל משש:
 כבר נכנסו לישראל למעלה מ-23,000 עובדים זרים
ענבל משש:
 הרשות יחד עם משרדי הממשלה האחרים, גם הובילה מספר החלטות ממשלה שיקדמו וימצאו מתווים נוספים, תוך באמת גמישות מחשבתית ומציאת פתרונות שהם ככלל, בשגרה, אנחנו פחות חושבים שהם נכונים
ענבל משש:
 וגיבשנו מתווים שונים שיאיצו את כניסת העובדים הזרים כדי לתת מענה למשק, שחווה טלטלה מאוד קשה, גם בעקבות יציאה של עובדים זרים ממדינת ישראל וגם בעקבות אי כניסתם של העובדים הפלסטינאים שנוצר פה באמת פער מאוד משמעותי שבא לידי ביטוי
ענבל משש:
 ואדוני עמד על זה בישיבות הקודמות שהיו
ענבל משש:
 בהשלכות כלכליות מאוד כבדות משקל על המשק ועל המעסיקים השונים ועל כולנו בסוף, אזרחי ישראל
אליהו מרידור:
תתמצתי אותנו במשפט סיכום לעניין המסעדנות
ענבל משש:
כן, אז אני אגיד
ענבל משש:
 קודם כל, עשינו עבודה מקצועית יחד עם המסעדות ויחד עם משרד העבודה, שהיא נמצאת אני חושבת בקצה שלה, שהיא מוכנה ובשלה לאיזה שהוא יישום
ענבל משש:
 אני חייבת להגיד שהייתה היענות ונכונות והוגנות מלאה מצד המסעדות
ענבל משש:
 קודם כל, מה שלא במחלוקת זה שהיו להם 2,000 עובדים פלסטינאים, לפחות לפי הרישומים, שהועסקו, אז כבר המחסור קיים
ענבל משש:
 הדבר השני שאפשר להגיד שהביקוש עלה על ההיצע, כיוון שבמסעדות זה לא היה שוק חופשי, אז הם כל הזמן הגישו בקשות וכל פעם שהיו יתרות פנויות חילקנו, וכמעט לא היו, אז היה היקף בקשות הרבה יותר גדול ומשמעותי מאותם 2,000 פלסטינאים שהיו
ענבל משש:
      הבסיס של עבודת המטה שביקשנו לעשות איתם ואחר כך לשבת כמובן עם האוצר, שהם שותפים ומתכללים יחד עם משרד העבודה ורשות האוכלוסין את כל נושא העסקת זרים במדינת ישראל
ענבל משש:
 אני חושבת שזה משהו שהיה מקובל גם עליהם
ענבל משש:
 זה עידוד תעסוקת ישראלים, לרבות בעלי מוגבלויות
ענבל משש:
 וניסינו ללכת לאיזה שהוא פורמט שהוא גם יאיץ צמיחה וגם ייתן מענה לתעסוקת ישראלים
ענבל משש:
 בסוף צריך לזכור, אם המסעדה סגורה, אז גם הישראלים לא מועסקים
ענבל משש:
 זה לא מלצרים ולא אחראי משמרת וכדומה
ענבל משש:
      אני הייתי שמחה להמשיך ולסיים את העבודה יחד איתם
ענבל משש:
 אבל לצערי או לשמחתי אני כבר לא נמצאת בתפקיד
ענבל משש:
 משה ימשיך איתך יחד כמובן עם רום ויחד עם מאיר דוד
ענבל משש:
 אני חושבת שיש צורך וחשיבות לסייע להם בעת הזו
אליהו מרידור:
 אז אני אסכם, ברשותך, את גישתך לשלושה חלקים: האחד 2,000 פלסטינאים שהיו זה המינימום הנדרש שצריך לתת לגביהם מענה
אליהו מרידור:
 השני, גם הם היו בחסר שכן מראש לא פתחתם הקצאה בהתאם לצורך
אליהו מרידור:
 שלישית, המנהל בסיום גיבוש תוכנית ביחד עם נציגי המסעדנים, שאמורה לתת מענה הוליסטי
אליהו מרידור:
 האם רום היקר מאגף התקציבים יודע במשפט אחד לענות לי לעניין ה-2,000 עובדים חלף פלסטינאים?
רום בר-אב:
קצת יותר ממשפט אחד
רום בר-אב:
 ציינתי גם בדיון הקודם שבתחילת המלחמה הממשלה קידמה מתווה ליציאה לחל"ת ואבטלה
רום בר-אב:
 אפשרה למעסיקים להוציא עובדים לחל"ת באופן יזום
רום בר-אב:
 דיברנו על זה גם בדיון הקודם
רום בר-אב:
 כשאנחנו בוחנים ומסתכלים על איזה ענפים הוציאו אנשים לחל"ת אנחנו רואים שמענף המסעדנות מתחילת המלחמה הוציאו 19,000 עובדים לחל"ת
אליהו מרידור:
תחלק לי אותם בבקשה לסוגי עיסוק
רום בר-אב:
מעולה
רום בר-אב:
 יש טענה שנאמרה לי והלכתי לבדוק אותה, בגלל שהיא נשמעת הגיונית ככל שהיא נכונה, שלא מדובר באותם עובדים עליהם שוחחנו עכשיו
רום בר-אב:
 לא מדובר בעובדי המטבח ובשוטפי הכלים
רום בר-אב:
 אז הלכנו ובדקנו
רום בר-אב:
 וגם שירות התעסוקה, יניב פה נמצא איתי
רום בר-אב:
 ונכון להיום יש בשירות התעסוקה 6,000 עובדים בסטטוסים שונים של אבטלה, חל"ת וכן הלאה, שהם בתפקידי עוזרי טבח ושוטפי כלים
רום בר-אב:
 היום, היום בבוקר
רום בר-אב:
 עכשיו, בהינתן וזה המצב, אז אני חושב שהדיון - - -
אליהו מרידור:
בהינתן
אליהו מרידור:
 אני שמח שאתה מסייג, בהינתן
רום בר-אב:
להבנתי זה המצב
אליהו מרידור:
 איך אנחנו יכולים להוכיח או להפריך?
אליהו מרידור:
אז בוא נעשה העתק הדבק מהדיון הקודם, בסדר? אני קובע שעד אמצע שבוע הבא אנחנו מקיימים מדגם מייצג עם המסעדנים לקליטת עובדים לניקיון משירות התעסוקה
אליהו מרידור:
 אתה תהיה חלק מהמבדק הזה
אליהו מרידור:
 נקלטו עובדים, צדקת
אליהו מרידור:
 לא נקלטו עובדים, תספק לי מכסה
אליהו מרידור:
 זה משהו שיכול להיות מסוכם בינינו?
יקיר ליסיצקי:
לא באירוע
יקיר ליסיצקי:
 לא באירוע
יקיר ליסיצקי:
 חברים וחברים וחברים, אתם לא באירוע
יקיר ליסיצקי:
 איפה הנתונים? שוטפי כלים, בלי מטבח, שוטפי כלים
אליהו מרידור:
חברים, אתה יודע להתחייב על הסיכום הזה?
רום בר-אב:
אני יודע להגיד שאני כאדם פרטי, אני נציג משרד האוצר ואנחנו רגע מדברים פה כממשלה
רום בר-אב:
 המדיניות הממשלתית היא שאנחנו צריכים למצב ולפעול בכלים הממשלתיים שיש לנו ונציגי הממשלה השונים פה יכולים
אליהו מרידור:
 תקשיב, רום
אליהו מרידור:
 יש לי אליך כבוד והערכה רבים
אליהו מרידור:
 אנחנו עובדים באופן מאוד אינטנסיבי ביחד
אליהו מרידור:
 נשים את זה רגע בצד
אליהו מרידור:
 אל תמרח אותי
אליהו מרידור:
 הצעתי הצעה, תענה לי
רום בר-אב:
אני עונה
אליהו מרידור:
פשוט
רום בר-אב:
בשמחה
אליהו מרידור:
לא, לא, תענה לי רק על מה ששאלתי